《海月岩》
宋代·戴应魁

谁把巉岩巧凿开，分明幻出小蓬莱。
风迎蜃气楼台起，浪涌蟾光宫阙来。
海阔鱼龙自吞里。云深鸾鹤共徘徊。
禅师九座经游处，一访遗踪为拂埃。

作者简介：戴应魁，号雪溪，东莞（今属广东）人。度宗咸淳九年（一二七三）领乡荐，官连山县儒学。事见《东莞诗录》卷二、清道光《广东通志》卷六七。今录诗二首。